3. NAPIREND Ügyiratszám: BSZ/1168- /2022.

**E L Ő T E R J E S Z T É S**

**a Képviselő-testület 2022. szeptember 23-i nyilvános ülésére**

**Tárgy:** **A hivatali helyiségen vagy hivatali munkaidőn kívül történő házasságkötés engedélyezésének szabályairól, valamint az azokért fizetendő díjak mértékéről szóló önkormányzati rendelet módosítása**

**Előterjesztő:** Bíró Imre polgármester

**Előkészítette:** dr. Varga Viktória jegyző

**Tisztelt Képviselő-testület!**

Balatonszepezd Község Önkormányzata Képviselő-testülete a hivatali helyiségen vagy hivatali munkaidőn kívül történő házasságkötés engedélyezésének szabályairól, valamint az azokért fizetendő díjak mértékéről szóló 6/2017. (V. 14.) önkormányzati rendeletét 2017. május 2-i ülésén fogadta el, a rendelet azóta nem került módosításra.

Időszerűvé vált az egyes díjak felülvizsgálata, így javaslom, hogy az eddigi 15.000 Ft helyett a házasságkötés hivatali helyiségen kívüli megtartása esetén 50.000 Ft díjat, a hivatali munkaidőn kívüli házasságkötés megtartása esetén 25.000 Ft díjat kelljen fizetni.

A rendeletből a nyomtatványt hatályon kívül helyezzük, nem életszerű ugyanis már a kérelem benyújtásához ennek használatát előírni.

Kérem a Tisztelt Képviselő-testületet, hogy az előterjesztést megvitatni és döntését meghozni szíveskedjen.

**HATÁROZATI JAVASLAT**

Balatonszepezd Község Önkormányzata Képviselő-testülete a hivatali helyiségen vagy hivatali munkaidőn kívül történő házasságkötés engedélyezésének szabályairól, valamint az azokért fizetendő díjak mértékéről szóló 6/2017. (V.14.) önkormányzati rendelet módosításáról szóló rendelet-tervezetet elfogadja és /2021. (\_.\_.) számon önkormányzati rendeletei közé iktatja.

Szentantalfa, 2022. szeptember 15.

**Bíró Imre**

**polgármester**

**BALATONSZEPEZD KÖZSÉG ÖNKORMÁNYZATA KÉPVISELŐ-TESTÜLETÉNEK**

**/2022. ( ) önkormányzati rendelete**

**a hivatali helyiségen vagy hivatali munkaidőn kívül történő házasságkötés engedélyezésének szabályairól, valamint az azokért fizetendő díjak mértékéről szóló 6/2017. (V.14.) önkormányzati rendelet módosításáról**

*(tervezet)*

Balatonszepezd Község Önkormányzatának Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A hivatali helyiségen vagy hivatali munkaidőn kívül történő házasságkötés engedélyezésének szabályairól, valamint az azokért fizetendő díjak mértékéről szóló 6/2017. (V.14.) önkormányzati rendelet 4. § (1) bekezdése helyébe a következő rendelkezés lép:

„(1) A házasságkötés hivatali helyiségen kívül, valamint hivatali munkaidőn kívül történő engedélyezésére vonatkozó kérelmet írásban, a házasságkötési szándék bejelentésével egyidejűleg kell benyújtani.”

**2. §**

A hivatali helyiségen vagy hivatali munkaidőn kívül történő házasságkötés engedélyezésének szabályairól, valamint az azokért fizetendő díjak mértékéről szóló 6/2017. (V.14.) önkormányzati rendelet 8. § (1) bekezdése helyébe a következő rendelkezés lép:

„(1) A házasságkötés hivatali helyiségen kívüli megtartása esetén a többletszolgáltatás ellentételezéseként 50.000 Ft díjat kell fizetni, mely az Önkormányzat bevétele. Amennyiben a házasulók egyike állandó lakóhellyel rendelkezik Balatonszepezd településen, a hivatali helyiségen kívüli házasságkötés térítésmentes.”

**3. §**

A hivatali helyiségen vagy hivatali munkaidőn kívül történő házasságkötés engedélyezésének szabályairól, valamint az azokért fizetendő díjak mértékéről szóló 6/2017. (V.14.) önkormányzati rendelet 9. §-a helyébe a következő rendelkezés lép:

„9. § Hivatali munkaidőn kívüli házasságkötés megtartása esetén a többletszolgáltatás ellentételezéseként 25.000 Ft díjat kell fizetni, mely az önkormányzata bevétele. Amennyiben a házasulók egyike állandó lakóhellyel rendelkezik Balatonszepezd településen, a hivatali munkaidőn kívüli házasságkötés térítésmentes.”

**4. §**

Hatályát veszti a hivatali helyiségen vagy hivatali munkaidőn kívül történő házasságkötés engedélyezésének szabályairól, valamint az azokért fizetendő díjak mértékéről szóló 6/2017. (V.14.) önkormányzati rendelet 1. melléklete.

**5. §**

Ez a rendelet 2022. november 1-jén lép hatályba.

Balatonszepezd, 2022. szeptember 23.

**Bíró Imre dr. Varga Viktória**

polgármester jegyző

**HATÁSVIZSGÁLAT**

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

**17. §** (1) A **jogszabály előkészítője –** a jogszabály feltételezett hatásaihoz igazodó részletességű **– előzetes hatásvizsgálat elvégzésével felméri a szabályozás várható következményeit**. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

**(2) A hatásvizsgálat során vizsgálni kell**

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket”.

A hivatali helyiségen vagy hivatali munkaidőn kívül történő házasságkötés engedélyezésének szabályairól, valamint az azokért fizetendő díjak mértékéről szóló önkormányzati rendelet módosításáról szóló rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

**a) A tervezett jogszabály valamennyi jelentősnek ítélt hatása**

**aa) A jogszabály társadalmi, gazdasági, költségvetési hatásai**

A Tervezetnek társadalmi, gazdasági, költségvetési hatása a bevételek várható növekedése.

**ab) A jogszabály környezeti és egészségi következményei**

A Tervezetnek környezeti és egészségi következményei nincsenek.

**ac) A jogszabály adminisztratív terheket befolyásoló hatásai**

A tervezet adminisztratív terheket nem keletkeztet.

**b) A jogszabály megalkotásának szükségessége, a jogalkotás elmaradásának várható következményei**

A rendeletmódosításra azért van szükség, mivel a rendelet az elfogadása óta nem került felülvizsgálatra. A díjak aktualizálása időszerűvé vált, illetve a nyomtatvány hatályon kívül helyezése is indokolt.

**c) A jogszabály alkalmazásához szükséges személyi, szervezeti, tárgyi és pénzügyi feltételek**

A Tervezet elfogadása esetén a rendelet alkalmazása a jelenlegihez képest többlet személyi, szervezeti, tárgyi feltételt nem igényel.